Virallinen lehti nro C 177 , 22/06/1999 s. 0039



Ehdotus yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, kansainvälisen rikollisuuden torjunnasta reitit mukaan luettuna (14060/98 - C4-0048/99 - 99/0907(CNS)) Ehdotus hyväksyttiin seuraavin tarkistuksin: (Tarkistus 7) Johdanto-osan 1 kappale >Alkuperäinen teksti> on huolissaan rajatylittävästä rikollisuudesta ja laittomasta maahanmuutosta, >EP:n äänestyksessä hyväksytty teksti> on huolissaan rajat ylittävästä rikollisuudesta ja erityisesti kansainvälisistä rikollisjärjestöistä, (Tarkistus 9) 1 artikla >Alkuperäinen teksti> Jäsenvaltioiden on toteutettava - Europolin osallistuessa toimintaan - kansallisen lainsäädännön ja toimivaltansa mukaisesti sekä oikeuden kansalliseen suvereniteettiinsa säilyttäen samanaikaisia poliisitoimia suurella miehistöllä tunnetuilla reiteillä tietyn rikollisuuden torjumiseksi. >EP:n äänestyksessä hyväksytty teksti> Jäsenvaltioiden on toteutettava - Europolin osallistuessa toimintaan - kansallisen lainsäädännön ja toimivaltansa mukaisesti sekä oikeuden kansalliseen suvereniteettiinsa säilyttäen samanaikaisia poliisitoimia parhaita ja kehittyneimpiä tiedustelupalveluja käyttäen ja tarvittaessa suurella miehistöllä tunnetuilla reiteillä tietyn rikollisuuden torjumiseksi. (Tarkistus 13) 2 artikla >Alkuperäinen teksti> Reittioperaatioilla pyritään saavuttamaan mahdollisimman hyvä poliisitoiminnan tulos ennen kaikkea kiinniotoin, harjoittamaan yhteisen poliisitoiminnan koordinointia ja sujuvaa kommunikaatiota sekä saamaan lisätietoja tekijöiden käyttäytymisestä ja rikostavoista. >EP:n äänestyksessä hyväksytty teksti> Reittioperaatioilla pyritään saavuttamaan mahdollisimman hyvä tulos jäljittämällä rikollisia ja heidän järjestöjään ja saattamalla heidät oikeuden eteen, harjoittamaan yhteisen lain voimaan saattamiseen tähtäävän toiminnan koordinointia ja sujuvaa kommunikaatiota sekä saamaan lisätietoja tekijöiden käyttäytymisestä ja rikostavoista. (Tarkistus 10) 3 artiklan 1 kohta >Alkuperäinen teksti> 1. Jäsenvaltiot suorittavat - Europolin osallistuessa toimintaan - yhteisen arvion ja pyrkivät samalla kehittämään toimintoja, joilla myötävaikutetaan reittistrategian parantamiseen entisestään. Jäsenvaltiot tutkivat erityisesti, mitä päätelmiä voidaan tehdä siitä, että poliisiviranomaiset eivät henkilötarkastusten jäätyä pois useimmilla yhteisön sisärajoilla enää voi samoin mahdollisuuksin käyttää erästä tärkeää menettelytapaa rajatylittävää rikollisuutta torjuttaessa. >EP:n äänestyksessä hyväksytty teksti> 1. Jäsenvaltiot suorittavat - Europolin osallistuessa toimintaan - yhteisen arvion ja pyrkivät samalla kehittämään toimintoja, joilla myötävaikutetaan reittistrategian parantamiseen entisestään. Jäsenvaltiot tutkivat erityisesti, mitä päätelmiä voidaan tehdä siitä, että lain noudattamista valvovat viranomaiset eivät henkilötarkastusten jäätyä pois useimmilla yhteisön sisärajoilla enää voi samoin mahdollisuuksin käyttää erästä tärkeää menettelytapaa rajatylittävää rikollisuutta torjuttaessa. (Tarkistus 11) 3 artiklan 2 kohta >Alkuperäinen teksti> 2. Henkilötietoja siirrettäessä menetellään kansallisen lainsäädännön ja kansainvälisten sopimusten mukaisesti. >EP:n äänestyksessä hyväksytty teksti> 2. Henkilötietoja siirrettäessä menetellään kansallisen lainsäädännön, vuodelta 1981 peräisin olevan, yksilöiden suojelua henkilötietojen automaattisessa tietojenkäsittelyssä koskevan Euroopan neuvoston yleissopimuksen ja kansainvälisten sopimusten mukaisesti. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, kansainvälisen rikollisuuden torjunnasta reitit mukaan luettuna (14060/98 - C4-0048/99 - 99/0907(CNS))(Kuulemismenettely) Euroopan parlamentti, joka - ottaa huomioon ehdotuksen yhteiseksi toiminnaksi 14060/98 - 99/0907(CNS), - ottaa huomioon Euroopan unionista tehdyn sopimuksen K.3 artiklan 2 kohdan b alakohdan, - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0048/99), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön (A4-0110/99); 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa muuttamaan ehdotustaan vastaavasti; 3. Pyytää tulla kuulluksi uudelleen, jos neuvosto aikoo poiketa huomattavasti parlamentin hyväksymästä sanamuodosta; 4. Kehottaa puhemiestään välittämään tämän lausunnon neuvostolle ja komissiolle.